Bilen, en Ford Transit, var parkeret i carporten, og ilden bredte sig til garagen på adressen i Stenhøj. Det var bilens ejer selv, en 28-årig mand, der opdagede branden og alarmerede politi og brandvæsen. Nordjyllands Politi er ikke i tvivl om, at branden er påsat, idet der i bilen er fundet en mursten, der er kastet ind gennem en af ruderne. Ifølge politiets oplysninger tilhører murstenen ikke ejeren. Nordjyllands Politi i Frederikshavn hører gerne fra vidner, der har set eller hørt, eller på anden måde kender til den påsatte brand på adressen Rålundvej 45 ved to-tiden i nat.

Referat:
En 28-årig mand fra Stenhøj ved Frederikshavn kan prise sig lykkelig for, at han vågnede ved braget af, at der i nat udbrød brand i hans bil.